Menené a doplnené všeobecne záväzným nariadením č. 2/2008.

Všeobecne záväzné nariadenie
hlavného mesta Slovenskej republiky Bratislavy 
č. 1/2004
z 1. apríla 2004
o úhradách v zariadeniach sociálnych služieb 
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave, položiek č. 10 a 11 prílohy č. 1a Štatútu hlavného mesta Slovenskej republiky Bratislavy a § 71 ods. 1 písm. c) a § 18 ods. 4 písm. c) a i) a ods. 5 písm. a) zákona č. 195/1998 Z. z. o sociálnej pomoci v znení neskorších predpisov ustanovuje:

Prvá časť
ZÁKLADNÉ USTANOVENIA

§ 1
Predmet úpravy
Toto všeobecne záväzné nariadenie (ďalej len „nariadenie“) upravuje
a)	podrobnosti o
1.	stravovaní v domove dôchodcov, zariadení opatrovateľskej služby a domove penzióne pre dôchodcov (ďalej len „zariadenie sociálnych služieb“) vrátane spôsobu zabezpečovania stravovania, 
2.	oskytovaní starostlivosti v zariadení sociálnych služieb, 
3.	príslušenstve obytnej miestnosti, o prevádzkovom zariadení obytnej miestnosti a príslušenstva obytnej miestnosti, o vybavení obytnej miestnosti, príslušenstva obytnej miestnosti a spoločných priestorov, o spoločných priestoroch a o vecných plneniach spojených s bývaním v zariadení sociálnych služieb, 
b)	výšku stravnej jednotky,
c)	spôsob určenia úhrady a výšku úhrady za stravovanie,1) bývanie,2) a zaopatrenie3),
d)	spôsob určenia výšky odmeny za zhotovenie hnuteľnej veci v rámci záujmovej činnosti alebo pracovnej terapie v zariadení sociálnych služieb4).

Druhá časť 
PODROBNOSTI O STRAVOVANÍ A VÝŠKA STRAVNEJ JEDNOTKY

Poskytovanie stravovania
§ 2
(1) Stravovanie v zariadení sociálnych služieb možno poskytovať aj občanom
a)	ktorým sa poskytuje opatrovateľská služba, 
b)	pre ktorých sa organizuje spoločné stravovanie,5) 
c)	ak to ustanovujú osobitné predpisy.6) 
(2) Stravovanie sa zabezpečuje
a)	prípravou stravy v stravovacej prevádzke zariadenia sociálnych služieb,
b)	odberom stravy
1.	z iného zariadenia sociálnych služieb,
2.	od iných právnických osôb alebo fyzických osôb, ktoré majú oprávnenie poskytovať alebo sprostredkovať stravovacie služby (ďalej len "iné právnické osoby alebo fyzické osoby"),
c)	stravovaním u iných právnických osôb alebo fyzických osôb.
(3) Odber stravy z jedného zariadenia sociálnych služieb do iného zariadenia sociálnych služieb alebo odber stravy zo zariadenia sociálnych služieb pre občanov uvedených v odseku 1 možno dohodnúť len pri dostatočnej prevádzkovej kapacite a primeranej vybavenosti stravovacej prevádzky zariadenia sociálnych služieb, z ktorého sa odber stravy zabezpečuje. Odberom stravy zo zariadenia sociálnych služieb sa nesmie zhoršiť úroveň stravovania občanov, ktorým sa poskytuje starostlivosť v tomto zariadení sociálnych služieb.
(4) Odber stravy od iných právnických osôb alebo fyzických osôb do zariadenia sociálnych služieb sa zabezpečuje na základe písomnej dohody, v ktorej sa upravia najmä podmienky odberu stravy a cena za odber stravy.

§ 3
(1) Strava sa pripravuje podľa jedálneho lístka zostaveného na každý druh podávanej stravy. Jedálny lístok zostavuje stravovacia komisia zriadená riaditeľom zariadenia sociálnych služieb; jej členom je aj lekár alebo stredný zdravotnícky pracovník a zástupca občanov, ktorým sa poskytuje starostlivosť v zariadení sociálnych služieb. 
(2) Rozdiely v stravných jednotkách sa vyrovnávajú ku koncu štvrťroka tak, aby stravná jednotka bola v priemere za deň dodržaná.
(3) Diétna strava sa poskytuje na základe odporúčania ošetrujúceho lekára. 

Výška stravnej jednotky
§ 4
(1) Ak toto nariadenie neustanovuje inak, stravná jednotka pre občana, ktorému sa poskytuje starostlivosť v zariadení sociálnych služieb celoročne alebo týždenne s počtom odoberaných jedál zodpovedajúcim celodennému stravovaniu,7) je pri poskytovaní stravy na deň na občana vo veku nad 15 rokov 96 Sk až 130 Sk. 
(2) Výšku stravnej jednotky z rozpätia ustanoveného v odseku 1 určuje riaditeľ zariadenia sociálnych služieb.
(3) Stravná jednotka určená riaditeľom zariadenia sociálnych služieb sa zvyšuje o 25 % na deň na občana, ktorému sa poskytuje diabetická, bielkovinová, výživná alebo špeciálna diéta.
(4) Stravná jednotka určená podľa odsekov 1 až 3 sa zaokrúhľuje na koruny nahor.
(5) Výdavky na potraviny (suroviny) pri poskytovaní starostlivosti v domove dôchodcov a v zariadení opatrovateľskej služby celoročne s počtom odoberaných jedál zodpovedajúcim celodennému stravovaniu7) sa zvyšujú o 220 Sk na kalendárny rok na občana na prilepšenie stravy počas sviatkov.
(6) Pri stravovaní občanov, ktorým sa poskytuje starostlivosť v domove dôchodcov počas rekreačných pobytov a zájazdov, možno určiť stravnú jednotku až do výšky 135 Sk na deň na občana. Pri odbere stravy od iných právnických osôb alebo fyzických osôb možno túto sumu zvýšiť o ďalších 50 Sk na deň na občana.

§ 5
(1) Na účely určenia stravnej jednotky na deň na občana, ktorému sa poskytuje starostlivosť v zariadení sociálnych služieb celoročne alebo týždenne s počtom odoberaných jedál nezodpovedajúcim celodennému stravovaniu, alebo denne a na účely určenia úhrady za stravovanie sa počíta:
a)	pri racionálnej strave, šetriacej a neslanej diéte na raňajky 12 %, desiatu 9 %, obed 40 %, olovrant 9 %, večeru 30 %,
b)	pri diabetickej, bielkovinovej, výživnej a špeciálnej diéte na raňajky 11 %, desiatu 8 %, obed 40 %, olovrant 8 %, večeru 27 %, druhú večeru 6 %.
(2) Stravná jednotka na deň na občana, ktorému sa poskytuje starostlivosť v zariadení sociálnych služieb celoročne, týždenne alebo denne, sa určí podľa § 4 v percentuálnom podiele, ktorý je ustanovený v odseku 1 na základe počtu odoberaných jedál podľa osobitného predpisu.7)
(3) Na účely zaokrúhlenia stravnej jednotky sa použije § 4 ods. 4 rovnako.

§ 6
Ak sa občanovi poskytuje starostlivosť v zariadení sociálnych služieb celoročne alebo týždenne a stravovanie je súčasťou poskytovania nevyhnutnej starostlivosti, poskytuje sa mu celodenné stravovanie7) alebo aspoň dve jedlá denne, z ktorých jedno jedlo je obed.

Tretia časť
PODROBNOSTI O POSKYTOVANÍ STAROSTLIVOSTI

§ 7
Osobné vybavenie
(1) Za osobné vybavenie občana sa považuje osobné šatstvo, osobná obuv a hygienické potreby. 
(2) Osobné vybavenie poskytuje domov dôchodcov občanovi. Ak sa starostlivosť v domove dôchodcov občanovi poskytuje celoročne a občan nemá vybavenie z dôvodu, že si ho nemôže sám ani s pomocou rodiny zabezpečiť svojím príjmom a príjmom zo svojho majetku, a to s prihliadnutím na potreby občana, jeho zdravotný stav a účasť na pracovnej terapii, rozsah osobného vybavenia určí riaditeľ domova dôchodcov.
(3) Osobné vybavenie, ktoré sa poskytuje občanovi, eviduje sa v osobnej karte občana.

§ 8
Úschova cenných vecí
(1) Domov dôchodcov prevezme od občana do úschovy cenné veci, vrátane vkladných knižiek a peňažnej hotovosti, ktorý o ich úschovu požiada pri nástupe do týchto zariadení sociálnych služieb alebo počas starostlivosti v nich, na základe zmluvy o úschove.8) Domov dôchodcov alebo iné zariadenia sociálnych služieb vedie evidenciu uzavretých zmlúv o úschove.
(2) Cenné veci občana, ktorý nemá spôsobilosť na právne úkony, prevezme do úschovy podľa odseku 1 domov dôchodcov na žiadosť zákonného zástupcu občana. Bez žiadosti zákonného zástupcu a bez uzavretia zmluvy o úschove môže domov dôchodcov prevziať cenné veci do úschovy len na nevyhnutný čas, len ak hrozí nebezpečenstvo poškodenia, zničenia alebo straty týchto cenných vecí; bez zbytočného odkladu o tom upovedomí zákonného zástupcu tohto občana.
(3) Cenné veci prevzaté do úschovy sa označia tak, aby sa vylúčila ich zámena.
(4) Domov dôchodcov vedie evidenciu cenných vecí prevzatých do úschovy v osobnej karte občana.
(5) Domov dôchodcov raz za štvrťrok vykoná inventarizáciu cenných vecí prevzatých do úschovy.
Štvrtá časť
SPÔSOB URČENIA ÚHRADY A VÝŠKA ÚHRADY

§ 9
Výška úhrady za stravovanie
(1) Výška úhrady za stravovanie v zariadení sociálnych služieb na deň na občana sa určí pri starostlivosti, ktorá sa poskytuje celoročne alebo týždenne s počtom odoberaných jedál zodpovedajúcim celodennému stravovaniu, vo výške stravnej jednotky na deň na občana podľa § 4 ods. 1 až 4.
(2) Výška úhrady za stravovanie v zariadení sociálnych služieb na deň na občana sa určí pri starostlivosti, ktorá sa poskytuje celoročne alebo týždenne s počtom odoberaných jedál nezodpovedajúcim celodennému stravovaniu alebo denne, vo výške, ktorá zodpovedá stravnej jednotke na deň na občana podľa § 4 ods. 1 až 4 v percentuálnom podiele určenom podľa § 5 na základe počtu odoberaných jedál.7)
(3) Pri odbere stravy od iných právnických osôb alebo fyzických osôb a pri zabezpečovaní stravovania u iných právnických osôb alebo fyzických osôb výška úhrady za stravovanie v zariadení sociálnych služieb na deň na občana sa určí podľa odsekov 1 a 2.
(4) Výška úhrady za stravovanie pre občanov uvedených v § 2 ods. 1 sa rovná výške ceny jedla.

§ 10
Výška úhrady za bývanie
(1) Na účely určenia úhrady za bývanie v zariadení sociálnych služieb sa považuje za:
a)	príslušenstvo obytnej miestnosti predsieň, kuchyňa alebo kuchynský kút, komora, WC, kúpeľňa, kúpeľňový kút alebo sprchovací kút, ak sú súčasťou obytnej miestnosti alebo ak sú k nej priamo priľahlé,
b)	prevádzkové zariadenie obytnej miestnosti a príslušenstva obytnej miestnosti, najmä rozvod elektrickej energie, rozvod vody, rozvod plynu, odvádzanie odpadových vôd a hygienické zariadenie,
c)	vybavenie obytnej miestnosti, najmä lôžko, stôl, stolička, skriňa, svietidlo a záclona alebo žalúzie,
d)	vybavenie príslušenstva obytnej miestnosti, najmä svietidlo, chladnička, kuchynský sporák alebo dvojplatnička, kuchynská linka, zásobárňová skrinka, zrkadlo, umývadlo, záchodová misa a kúpacia vaňa,
e)	spoločné priestory, najmä spoločenská miestnosť, jedáleň, chodba, schodište, pivnica, práčovňa a kotolňa, 
f)	vybavenie spoločných priestorov, najmä svietidlo, stôl, stolička, záclona a práčka,
g)	vecné plnenia spojené s bývaním, najmä vykurovanie, dodávka teplej vody, upratovanie spoločných priestorov, užívanie výťahu, dodávka elektrickej energie, dodávka plynu, dodávka vody, odvádzanie odpadových vôd, osvetlenie, kontrola a čistenie komína, odvoz odpadu, odvoz splaškov a čistenie žúmp a vybavenie zariadenia sociálnych služieb spoločnou televíznou anténou a rozhlasovou anténou.
(2) Výška úhrady za bývanie v zariadení sociálnych služieb na deň na občana sa určí, ak toto nariadenie neustanovuje inak, ako súčin dennej sadzby úhrady za užívanie 1 m2 podlahovej plochy obytnej miestnosti a príslušenstva obytnej miestnosti a veľkosti podlahovej plochy obytnej miestnosti a veľkosti podlahovej plochy príslušenstva obytnej miestnosti, ktoré občan užíva.
(3) Denná sadzba úhrady za užívanie 1 m2 podlahovej plochy obytnej miestnosti a príslušenstva obytnej miestnosti je 2,50 Sk. V tejto sadzbe sú zahrnuté výdavky za užívanie podlahovej plochy obytnej miestnosti, príslušenstva obytnej miestnosti, spoločných priestorov, prevádzkového zariadenia obytnej miestnosti a príslušenstva obytnej miestnosti a za užívanie vybavenia obytnej miestnosti, príslušenstva obytnej miestnosti a spoločných priestorov a vecné plnenia spojené s bývaním.
(4) Veľkosť podlahovej plochy obytnej miestnosti, ktorú občan užíva, sa určí tak, že veľkosť podlahovej plochy obytnej miestnosti sa vydelí počtom občanov, ktorí túto podlahovú plochu obytnej miestnosti užívajú. Ak občan užíva podlahovú plochu obytnej miestnosti, ktorá je priechodná, veľkosť podlahovej plochy obytnej miestnosti, ktorú občan užíva, sa znižuje o 30 %.
(5) Veľkosť podlahovej plochy príslušenstva obytnej miestnosti, ktorú občan užíva, sa určí tak, že veľkosť podlahovej plochy príslušenstva obytnej miestnosti sa vydelí počtom občanov, ktorí túto podlahovú plochu príslušenstva obytnej miestnosti užívajú.
(6) Úhrada za bývanie určená podľa odseku 2 sa zvyšuje na deň na občana o
a)	8 Sk, ak podlahovú plochu obytnej miestnosti užíva jeden občan,
b)	5 Sk, ak podlahovú plochu obytnej miestnosti užívajú dvaja občania,
c)	15 Sk, ak na jedného občana pripadá viac ako 16 m2 podlahovej plochy obytnej miestnosti.
(7) Úhrada za bývanie v zariadení sociálnych služieb, v ktorom sa poskytuje starostlivosť celoročne určená podľa odsekov 2 až 6 sa znižuje na deň na občana o 
a)	10 Sk, ak je obytná miestnosť vybavená meracím zariadením na meranie odberu elektrickej energie,
b)	3 Sk, ak je obytná miestnosť vybavená meracím zariadením na meranie odberu plynu,
c)	5 Sk, ak je obytná miestnosť vybavená meracím zariadením na meranie odberu vody.
(8) Ak podlahovú plochu príslušenstva obytnej miestnosti užívajú viacerí občania a ak je obytná miestnosť vybavená meracím zariadením na meranie odberu elektrickej energie alebo meracím zariadením na meranie odberu plynu, úhrada za bývanie v zariadení sociálnych služieb uvedenom v odseku 2, v ktorom sa poskytuje starostlivosť celoročne určená podľa odsekov 2 až 6, znižuje sa na deň na občana o pomernú časť zo sumy ustanovenej 
a)	v odseku 7 písm. a) podľa počtu občanov, ktorí užívajú podlahovú plochu príslušenstva obytnej miestnosti,
b)	v odseku 7 písm. b) podľa počtu občanov, ktorí užívajú podlahovú plochu príslušenstva obytnej miestnosti.
(9) Na určenie úhrady za bývanie v zariadení sociálnych služieb uvedenom v odseku 2, v ktorom sa poskytuje starostlivosť celoročne, ak je obytná miestnosť vybavená meracím zariadením na meranie odberu vody a ak podlahovú plochu príslušenstva obytnej miestnosti užívajú viacerí občania, platí odsek 7 písm. c) rovnako.

§ 11
Výška úhrady za zaopatrenie
(1) Výška úhrady za zaopatrenie v zariadení sociálnych služieb na deň na občana je pri starostlivosti, ktorá sa poskytuje
a)	celoročne
1.	pri nepriaznivom zdravotnom stave občana, v ktorého dôsledku potrebuje pomoc inej osoby pri bežných úkonoch osobnej hygieny vrátane holenia, pomoc pri obliekaní a vyzliekaní, alebo pri čiastočnej bezvládnosti občana 35 Sk,
2.	pri nepriaznivom zdravotnom stave občana, v ktorého dôsledku potrebuje okrem pomoci uvedenej v bode 1 pomoc inej osoby pri presune na vozík, na lôžko a pomoc pri použití WC alebo sústavný dohľad u občanov s ťažkými duševnými poruchami a poruchami správania, alebo pri prevažnej bezvládnosti občana 45 Sk,
3.	pri nepriaznivom zdravotnom stave občana, v ktorého dôsledku potrebuje pomoc inej osoby na zabezpečenie nevyhnutných životných úkonov9) a je spravidla odkázaný na pobyt na lôžku, alebo sústavný dohľad u občanov s ťažkými duševnými poruchami a poruchami správania, alebo pri úplnej bezvládnosti občana 65 Sk,
b)	týždenne
1.	pri nepriaznivom zdravotnom stave občana, v ktorého dôsledku potrebuje pomoc inej osoby pri bežných úkonoch osobnej hygieny, vrátane holenia, pomoc pri obliekaní a vyzliekaní, alebo pri čiastočnej bezvládnosti občana 25 Sk,
2.	pri nepriaznivom zdravotnom stave občana, v ktorého dôsledku potrebuje okrem pomoci uvedenej v bode 1 pomoc inej osoby pri presune na vozík, na lôžko a pomoc pri použití WC alebo sústavný dohľad u občanov s ťažkými duševnými poruchami a poruchami správania, alebo pri prevažnej bezvládnosti občana 35 Sk,
3.	pri nepriaznivom zdravotnom stave občana, v ktorého dôsledku potrebuje pomoc inej osoby na zabezpečenie nevyhnutných životných úkonov9) a je spravidla odkázaný na pobyt na lôžku, alebo sústavný dohľad u občanov s ťažkými duševnými poruchami a poruchami správania, alebo pri úplnej bezvládnosti občana 50 Sk,
c)	denne
1.	pri nepriaznivom zdravotnom stave občana, v ktorého dôsledku potrebuje pomoc inej osoby pri bežných úkonoch osobnej hygieny, vrátane holenia, pomoc pri obliekaní a vyzliekaní, alebo pri čiastočnej bezvládnosti občana 10 Sk,
2.	pri nepriaznivom zdravotnom stave občana, v ktorého dôsledku potrebuje okrem pomoci uvedenej v bode 1 pomoc inej osoby pri presune na vozík, na lôžko a pomoc pri použití WC alebo sústavný dohľad u občanov s ťažkými duševnými poruchami a poruchami správania, alebo pri prevažnej bezvládnosti občana 15 Sk,
3.	pri nepriaznivom zdravotnom stave občana, v ktorého dôsledku potrebuje pomoc inej osoby na zabezpečenie nevyhnutných životných úkonov9) a je spravidla odkázaný na pobyt na lôžku, alebo sústavný dohľad u občanov s ťažkými duševnými poruchami a poruchami správania, alebo pri úplnej bezvládnosti občana 25 Sk.
(2) Výška úhrady za zaopatrenie v domove-penzióne pre dôchodcov na deň na občana je 10 Sk.
(3) Výška úhrady za zaopatrenie je pre ostatných občanov na deň na občana pri starostlivosti v zariadení sociálnych služieb, ktorá sa poskytuje
a)	celoročne a týždenne 20 Sk,
b)	denne
1.	do štyroch hodín 4 Sk,
2.	viac ako štyri hodiny 8 Sk.
(4) Výšku úhrady za zaopatrenie v zariadení sociálnych služieb na deň na občana určuje riaditeľ tohto zariadenia.

§ 12
Spôsob určenia úhrady za stravovanie, bývanie a zaopatrenie
(1) Úhrada za stravovanie v kalendárnom mesiaci na občana sa určuje pri starostlivosti v zariadení sociálnych služieb, ktorá sa poskytuje
a)	celoročne - ako 30-násobok výšky úhrady za stravovanie podľa § 9,
b)	týždenne alebo denne - ako 22-násobok výšky úhrady za stravovanie podľa § 9.
(2) Na určenie úhrady za bývanie a zaopatrenie v kalendárnom mesiaci na občana pri starostlivosti v zariadení sociálnych služieb, ktorá sa poskytuje celoročne, týždenne alebo denne, použije sa ustanovenie odseku 1 primerane.
(3) Úhrada za starostlivosť v zariadení sociálnych služieb v kalendárnom mesiaci na občana sa určí ako súčet úhrady za stravovanie, bývanie a zaopatrenie v kalendárnom mesiaci na občana, ak toto nariadenie neustanovuje inak.
(4) Celková úhrada sa zaokrúhľuje na celé koruny nadol.
(5) Za dni prerušenia poskytovania starostlivosti v domove dôchodcov10) platí na deň občan pri starostlivosti poskytovanej celoročne a týždenne úhradu za bývanie určenú podľa § 10 v plnej výške a 20 % úhrady za zaopatrenie určenej podľa § 11.
(6) Za dni poskytovania zdravotnej starostlivosti v zdravotníckom zariadení platí na deň občan pri starostlivosti v zariadení sociálnych služieb poskytovanej celoročne a týždenne úhradu za bývanie určenú podľa § 10 v plnej výške.
(7) Úhradu za starostlivosť v zariadení sociálnych služieb platí občan za kalendárny mesiac, v ktorom sa občanovi starostlivosť v zariadení sociálnych služieb poskytuje, najneskôr v posledný deň kalendárneho mesiaca. Pri nástupe do zariadenia sociálnych služieb počas kalendárneho mesiaca platí občan za tento mesiac odo dňa nástupu do zariadenia sociálnych služieb podľa počtu dní, počas ktorých sa občanovi poskytuje starostlivosť v zariadení sociálnych služieb, do konca kalendárneho mesiaca.
(8) Občanovi sa vráti pomerná časť zo zaplatenej úhrady za dni prerušenia poskytovania starostlivosti v zariadení sociálnych služieb a za dni poskytovania starostlivosti v zdravotníckom zariadení podľa odseku 5 a 6 najneskôr v nasledujúcom kalendárnom mesiaci.
(9) Ak u občana došlo k prerušeniu poskytovania starostlivosti v zariadení sociálnych služieb bez povolenia, zaplatená úhrada za starostlivosť v zariadení sociálnych služieb sa nevracia. 

Piata časť
SPOSOB URĆENIA VÝŚKY ODMENY ZA ZHOTOVENIE HNUTEĹNEJ VECI V RÁMCI ZÁUJMOVEJ ĆINNOSTI ALEBO PRACOVNEJ TERAPIE

§ 13
Výšku odmeny za zhotovenie hnuteľnej veci v rámci záujmovej činnosti alebo pracovnej terapie určuje riaditeľ domova dôchodcov ako 50 % rozdielu medzi zaplatenou cenou hnuteľnej veci podľa osobitného predpisu11) a súčtom nákladov na obstaranie zodpovedajúceho množstva priameho materiálu a technologicky nevyhnutných ostatných priamych a nepriamych nákladov na zhotovenie hnuteľnej veci.

§ 14
Účinnosť
Toto nariadenie nadobúda účinnosť 1. mája 2004.

Ing. Andrej Ďurkovský
primátor